CELEX: 62015TN0181
Language: et
Date: 2015-04-13 00:00:00
Title: Kohtuasi T-181/15: 13. aprillil 2015 esitatud hagi – Sopra Steria Group versus parlament

10.8.2015   
            
            
               ET
            
            
               Euroopa Liidu Teataja
            
            
               C 262/28
            
         13. aprillil 2015 esitatud hagi – Sopra Steria Group versus parlament
   (Kohtuasi T-181/15)
   (2015/C 262/38)
   Kohtumenetluse keel: inglise
   
      Pooled
   
   
      Hageja: Sopra Steria Group SA (Annecy-le-Vieux, Prantsusmaa) (esindajad: advokaadid A. Verlinden, R. Martens ja J. Joossen)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi määratlemata kuupäevaga otsus algatada väljakuulutamata läbirääkimistega hankemenetlus NPE-15.8;
            
         
               —
            
            
               tühistada mis tahes otsus, mille Euroopa Parlament võis võtta seoses väljakuulutamata läbirääkimistega hankemenetluse NPE-15.8 järgnevates etappides;
            
         
               —
            
            
               tunnistada õigustühiseks lepingud, mis võidi sõlmida väljakuulutamata läbirääkimistega hankemenetluse NPE-15.8 alusel;
            
         
               —
            
            
               mõista kõik kohtukulud, seal hulgas hageja õigusabiga seotud kulud, välja Euroopa Parlamendilt.
            
         
      Väited ja peamised argumendid
   
   Hageja esitab oma hagi põhjendamiseks ühe väite, mille kohaselt on rikutud finantsmääruse artikleid 102, 103 ja artikli 104 lõiget 2 ning rakenduseeskirjade artikli 134 lõike 1 punkti c, mistõttu muutub kehtetuks määratlemata kuupäevaga otsus algatada väljakuulutamata läbirääkimistega hankemenetlus.
   Hageja sõnul on Euroopa Parlament vääralt ja õigusvastaselt kasutanud väljakuulutamata läbirääkimistega hankemenetlust, samas kui oleks tulnud märkida, et see menetlus on erimenetlus, mille kasutamine peab olema õiguslikult põhjendatud (arvestades ka Euroopa Parlamendi kohustust tagada, et kõikide avaliku hanke lepingute sõlmimiseks kuulutatakse hankemenetlus välja võimalikult laiaulatuslikult, nagu näeb ette finantsmääruse artikli 102 lõige 2). Hageja väitel ei ole Euroopa Parlament sellist põhjendust esitanud, samuti ei esinenud Euroopa Parlamendist sõltumatute ettenägematute olukordade tekitatud äärmiselt kiireloomulisi põhjuseid (mis on eelduseks rakenduseeskirjade artikli 134 lõike 1 punkti c kohaldamiseks).